Klopse piekniekkonsert by die Taalmonument Tuinteater | LitNet
Klopse piekniekkonsert by die Taalmonument Tuinteater
Die wenners van die 2012 Drakenstein Klopse van die Jaar, die Superstars, tree op in 'n piekniekkonsert by die Tuinteater van die Afrikaanse Taalmonument in die Paarl op Saterdag 18 Februarie.
Die twee-uurlange konsert begin om 19:30. Die program sluit in optredes deur die Superstars en hul koperblaasorkes, hul nuwe langarm-orkes én solo-optredes.
Besoekers is welkom om hul eie piekniekmandjie saam te bring of 'n mandjie by Volksmond Koffiewinkel te bestel teen R170 vir twee persone (tel. 021 863 2800). Bier en wyn sal by die biertuin te koop wees – geen eie drank word toegelaat nie. Veilige parkering is beskikbaar en toegang word beheer. Geen honde of vure word toegelaat nie. Indien die weer sleg is, word die konsert afgestel.
Kaartjies, teen R30 vir volwassenes en R10 vir kinders (onder 6 jaar gratis), is by die hek beskikbaar, en vooraf by die Taalmuseum in Pastorielaan (Ma. tot Vr. 09:00 tot 16:00) of by die Taalmonument (Ma. tot So. 08:30 tot 19:30). Die Tuinteater Somerkonsertreeks word ten bate van die Taalmonument se Leesprojek aangebied.
Toekomstige optredes by die Taalmonument Tuinteater sluit in: 'n Valentynskonsert met Craig Scott op 14 Februarie, 'n komedie-aand met Melt Sieberhagen en Gemengde Vrugte op 16 Maart, Elle Amor met "Soos goeie rooiwyn" – van rock tot klassiek, ballades tot pop op 24 Maart, die Dans van die Vlamme ter deelname aan Earth Hour op 31 Maart en 'n hip-hop oop-mikrofoonkonsert in samewerking met Ill Major Movement op 14 April. Vir verdere inligting oor geleenthede by die Taalmuseum of Taalmonument, skakel 021 872 3441 of besoek www.taalmonument.co.za of www.facebook.com/afrikaansetaalmonument.